Sel ajal kui meie seal platsi peal mässasime, magas plix autos õiglase und - ja läks üpris higiseks. Nii et piknikku me lõppkokkuvõttes  siiski ei pidanudki, kuna ma ei tahtnud, et ta tuult saaks. - Tuul oli sealkandis päris tugev parajasti ja selle plaanitud mäe otsas oli minu kahtluse järgi ka hirmus palju sipelgaid. - Igatahes kui ma surnuaia taga metsas väikselt loodusega ühinemas käisin, oli seal küll hordide kaupa väga vihaseid kuklasi, kes mulle kohe seelikusse ja igale poole ronisid, nõnda et terve tagasitee olin ma veidi hüplik ja muudkui kujutlesin, et äkki mul mõni sipelgas ikka veel kuskil püksis või seeliku all ringi jalutab :P.